*BAS QF 2.8.1*

**СПОРАЗУМЕНИЕ ЗА АКРЕДИТАЦИЯ**

**Днес**  ..........................**, между:**

1. ИЗПЪЛНИТЕЛНА АГЕНЦИЯ” БЪЛГАРСКА СЛУЖБА ЗА АКРЕДИТАЦИЯ”, С ЕИК 121797714, с адрес: гр. София, п. к. 1797, бул. „Д – р Г. М. Димитров” № 52А, представлявана от изпълнителния директор Ирена Илиева Миленова – Бориславова наричана за краткост БСА, от една страна, а от друга

2. ........................................................................................................ ,

(наименование на ЮЛ/ЕТ, ЕИК, адрес на управление)

Представлявано от ………………………………………………, наричан по – долу ПОТРЕБИТЕЛ на услуги по акредитация и/или ПОТРЕБИТЕЛ

се сключи настоящото споразумение, уреждащо договореностите между страните във връзка с акредитацията, която БСА предоставя и поддържа в съответствие с Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ, L 218/30 от 13 август 2008 г.), наричан по-нататък "Регламент (ЕО) № 765/2008", Закон за националната акредитацията на органи за оценяване на съответствието (ЗНАООС), Процедура по акредитация (BAS QR 2), приложими нормативни и поднормативни актове, правила и процедури, изискванията на хармонизираните стандарти, данни за които са публикувани в "Официален вестник" на Европейския съюз, съгласно чл. 11 от Регламент (ЕО) № 765/2008 и където е приложимо, допълнителни изисквания, включително определени в секторните схеми за акредитация.

**І. ПРЕДМЕТ НА СПОРАЗУМЕНИЕТО**

Чл. 1. (1). Настоящото споразумение урежда взаимоотношенията между БСА и ПОТРЕБИТЕЛЯ във връзка с провеждане на процедура за акредитация, поддържане на акредитация, всички последващи оценявания и надзор, както и всички последващи процедури, касаещи получена акредитация, включително прехвърлянето й, уредени в ЗНАООС по отношение на притежавания от ПОТРЕБИТЕЛЯ на услуги по акредитация, кандидат/акредитиран орган за оценяване на съответствието (наричан по – долу ООС),

.....................................................................................................................

(наименование на ООС, адрес/и на офис )

(2). БСА предоставя услугите по акредитация, като провежда процедурите по предходната алинея по реда на Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ, L 218/30 от 13 август 2008 г.), наричан по-нататък "Регламент (ЕО) № 765/2008", Закон за националната акредитация на органи за оценяване на съответствието (ЗНАООС), Процедура по акредитация (BAS QR 2), приложими нормативни и поднормативни актове, правила и процедури на БСА, изискванията на хармонизираните стандарти, данни за които са публикувани в "Официален вестник" на Европейския съюз, съгласно чл. 11 от Регламент (ЕО) № 765/2008 и където е приложимо, допълнителни изисквания, включително определени в секторните схеми за акредитация, а ПОТРЕБИТЕЛЯТ на услуги по акредитация, както и притежавания от него ООС се задължават да спазват, освен всички свои задължения, произтичащи от посочените в настоящата алинея актове и документи, но и задълженията си по настоящото споразумение.

(3). БСА извършва акредитация на ПОТРЕБИТЕЛЯ на услуги по акредитация и провежда процедурите по предходната алинея чрез своите органи, служители и външни оценители, които представляват БСА пред ПОТРЕБИТЕЛЯ във връзка с настоящото споразумение.

(4). Настоящото споразумение касае правата и задълженията на ПОТРЕБИТЕЛЯ на услуги по акредитация, които се предлагат на посочения в чл. 1, ал. 1 ООС.

(5). Настоящото споразумение влиза в сила, считано от датата на подписването му и обвързва страните до настъпване на някои от прекратителните основания, посочени по–долу.

**ІІ. ПРАВА И ЗАДЪЛЖЕНИЯ НА ПОТРЕБИТЕЛЯ**

**Чл. 2. ПОТРЕБИТЕЛЯТ и притежавания от него ООС се задължават:**

Т.1. Да изпълнява постоянно изискванията за акредитация за обхвата, за който се заявява или е предоставена акредитация, изискванията на посочените в чл. 1, ал. 2 нормативни, поднормативни актове, стандарти, правила, документи и задълженията си, регламентирани в тях, както и да предоставя на БСА доказателства в срокове, регламентирани в настоящето споразумение и приложимите нормативни документи, включително посочените в чл.1, ал. 2 от настоящето споразумение;

Т.2. Да следи за настъпили изменения и/или допълнения в изискванията за акредитация и да привежда дейността си в съответствие с тях в определения от БСА срок или преходен период;

Т.3. Да сътрудничи на БСА, както и да оказва на БСА всяко поискано съдействие в определен от БСА срок, включително да оказва поисканото съдействие и предоставя необходимата на БСА информация и документи в определения срок на екипите на БСА;

Т.4. Да осигурява на БСА при провеждане на оценки и надзор, както и при поискване от БСА и в посочен от БСА срок, достъп до персонала на ООС, местонахожденията, оборудването, информацията, документите и записите;

Т.5. Да организира наблюдение (witness) на дейности по оценяване на съответствието, при поискване от БСА и в определен от БСА срок;

Т.6. Да поддържа юридически задължаващи договорености със своите клиенти, които задължават клиентите да предоставят при поискване достъп до екипите на БСА за оценяване изпълнението на дейността по оценяване на съответствието на място на клиента;

Т.7. Да декларира акредитация само по отношение на обхвата, за който е предоставена акредитацията и да не използва акредитацията в нарушение на изискванията на БСА и критериите на стандартите, по които е акредитиран;

Т.8. Да не извършва подвеждащи и/или заблуждаващи и/или неразрешени изявления, относно предоставената акредитация и да не извършва неправилни и/или неверни и/или неупълномощени изявления (декларации за статута на акредитация);

Т.9. Да не се позовава на акредитацията си по начин, който означава, че даден продукт, процес, услуга, система за управление или лице е одобрен от БСА;

Т.10 Да издава документи за оценка на съответствието в предоставения обхват по акредитация само със позоваване на валидната акредитация и спазвайки приложимите правила и процедури на БСА;

Т.11. Да следва и спазва политиката на БСА относно използването на акредитационен символ и да не извършва действия и да не допуска чрез бездействия заблуждаващо или неправилно или неупълномощено използване на акредитационните символи и логото на органа за акредитация;

Т.12. Да не използва акредитацията си по такъв начин, че да урони репутацията на органа за акредитация;

Т.13. При отнемане, ограничаване, спиране на акредитация или временно ограничаване на акредитация незабавно да прекрати използването на всяко позоваване на акредитация;

Т.14. Да информира своите клиенти за временно спиране, ограничаване или отнемане на акредитацията и свързаните с тях последици не по – късно от 7 дни, считано от обявяване на заповедта. В 14 - дневен срок, считано от обявяването на заповедта, следва да представи в БСА доказателства за изпълнение на задължението си по настоящата точка;

Т.15. Да предоставя на БСА само вярна информация и истински документи, да не крие информация, документи, факти и обстоятелства от значение, както за предоставяне, поддържане или отнемане на акредитация;

Т.16. Да информира БСА за значими изменения, свързани с акредитацията, включително изменения на неговия юридически, търговски, организационен статут или собственост или организацията, висшето ръководство и ключовия персонал, или ресурси и местонахождения или обхвата на акредитацията или други въпроси касаещи процеса по акредитация, като представи и доказателства за това в срок до 15 дни от настъпване на събитието;

Т.17. Да заплаща всички такси и финансовите си задължения, съгласно настоящето споразумение, Ценоразпис на услугите, извършвани от Изпълнителна агенция „Българска служба за акредитация” (BAS QR 8) в сроковете, определени в BAS QR 8 и приложимото законодателство, процедурите и правилата на БСА

Т.18. Да съдейства при проучването и разрешаването на всички жалби, получени в БСА , свързани с дейността на ООС по начин, посочен от БСА.

Т.19. Да се информира за настъпилите изменения и/или допълнения в изискванията за акредитация чрез електронния сайт на БСА: <http://www.nab-bas.bg/>. Всички изявления на БСА, публикувани на електронния сайт на БСА се считат за надлежно връчени на ПОТРЕБИТЕЛЯ, считано от деня на публикуването им.

Т.20. Да информира БСА за всяка промяна на информацията в чл. 9 (1), като предостави нова такива, чрез надлежно изявление до БСА от лице с представителна власт. Всички изявления от БСА се считат за надлежно изпратени и връчени на ПОТРЕБИТЕЛЯ, ако са направени на посочените в настоящето споразумение или при условията на настоящето споразумение адреси на ПОТРЕБИТЕЛЯ. Информация, изпратена от БСА на електронна поща/факс, посочена от ПОТРЕБИТЕЛЯ, като адрес за кореспонденция, се счита за надлежно получена от ПОТРЕБИТЕЛЯ в деня на изпращането й от БСА.

**Чл. 3. (1). ПОТРЕБИТЕЛЯТ има право:**

Т.1 Да прави предвидените в Процедура за акредитация възражения и искания в сроковете и съответно на условията, предвидени в процедурата, включително да повдига спорове.

Т.2. Да се запознае с резултатите от оценяването и с доклада на водещия оценител в сроковете и по реда, предвиден в регламентирани в настоящето споразумение и приложимите нормативни документи, включително посочените в чл.1, ал. 2 от настоящето споразумение.

Т.3. Да направи изявление по смисъла на чл. 36 от ЗНАООС, като поиска спиране, временно ограничаване, ограничаване и/или да направи отказ от акредитация. В посочените случаи, заплатените такси за акредитация до момента на извършване на изявлението по настоящата точка не подлежат на възстановяване, като се дължи заплащане и на начислените разходи до момента на получаване на изявлението на ПОТРЕБИТЕЛЯ от БСА.

(2). **ПОТРЕБИТЕЛЯТ** декларира, че е запознат с всички процедури и инструкции на БСА и му е предоставен пълен и безусловен достъп до услугите на БСА по акредитация, определени в политиките и правилата на БСА.

(3). **ПОТРЕБИТЕЛЯТ** декларира, че е получил от БСА цялостната и пълна информация за БСА, както и за процеса по акредитация, която информация е публично достъпна на електронния сайт на адрес: <http://www.nab-bas.bg/>, така и чрез предоставения му от БСА сертификат и/или сертификата, чието издаване е поискал. ПОТРЕБИТЕЛЯ декларира, че ще се информира за всяко изменение в информацията чрез посочения сайт.

**ІІІ. ПРАВА И ЗАДЪЛЖЕНИЯ НА БСА**

**Чл. 4.** (1). **БСА** се задължава:

Т.1 Да осигури извършването на процеса по акредитация съгласно приложимите международни изисквания, действащото българско законодателство и в съответствие с процедурите на БСА;

Т.2 Да не предоставя поверителна информация за определен ООС извън органа по акредитация без писменото съгласие на ООС /ПОТРЕБИТЕЛ/, освен в случаите когато се изисква предоставяне на информация в изпълнение на законов или нормативен акт от съответния орган или институция.

Т.3 Да предоставя на заявителя или акредитирания ООС (ПОТРЕБИТЕЛЯ) информация за хода на процедурата, съгласно определените политики, процедури и правила на БСА);

Т.4 Да определи екип от оценители и експерти който да извърши оценяване на ПОТРЕБИТЕЛЯ в съответствие със ЗНАООС и действащите правила и процедури на БСА;

Т.5 Да публикува, поддържа и актуализира определените в ЗНАООС данни за ПОТРЕБИТЕЛЯ в регистъра по чл. 17 от посочения закон;

Т.6 Да осигури че всеки водещ оценител/технически оценител или експерт, имащ достъп до документи на ООС спазва правилата на БСА по отношение на изискванията за конфиденциалност;

Т.7 Да информира ООС за настъпилите изменения и/или допълнения в изискванията за акредитация чрез своя интернет сайт или информационната система или други начини за комуникация;

Т.8 Да извърши извънредна оценка на предоставената от ПОТРЕБИТЕЛЯ информация за значими изменения, свързани с акредитацията, включително изменения на неговия юридически, търговски, организационен статут или собственост или организацията, висшето ръководство и ключовия персонал, или ресурси и местонахождения или обхвата на акредитацията или други въпроси касаещи процеса по акредитация и уведоми за резултата от проведената оценка в срокове съгласно правилата и процедурите на БСА.

Т.9 Да включи акредитираните проверяващи по околна среда в публичния регистър на проверяващите по околна среда съгласно чл. 135, ал. 2 от Закона за опазване на околната среда и да уведоми компетентния орган за настъпилите изменения;

Т.10 Да издаде заповед, с която да ограничи временно, да ограничи, да спре или да отнеме акредитация при условията на чл. 36 от ЗНАООС;

Т.11. Да издаде заповед за прехвърляне на акредитация, в случай, че са спазени изискванията на ЗНАООС, приложимите правила и процедури на БСА и не е налице неизпълнение на задълженията на ПОТРЕБИТЕЛЯ по настоящето споразумение;

Т.12 Да издаде сертификат за акредитация при условията и в сроковете на настоящето споразумение, ЗНАООС и приложимите правила и процедури на БСА.

**ІV ДРУГИ УСЛОВИЯ**

**Чл. 5** (1). Сертификатите за акредитация, ведно с приложение – заповед, се издават на български и на английски език.

(2) Издаване на сертификата за акредитация ведно с приложение заповед на английски език е на база извършен превод чрез сертифициран/регистриран преводач и одобрен от БСА по отношение на използваните термини и определения.

**Чл. 6.** (1). Заплащането на такси и разноски, дължими на БСА се извършва по банков път и на следната банкова сметка на БСА:

IBAN: BG93BNBG96613100149701;

BIC: BNBGBGSD;

Банка: БНБ ЦУ

(2). За всяка промяна на банковата сметка БСА информира ПОТРЕБИТЕЛЯ чрез публикация в сайта на БСА <http://www.nab-bas.bg/>

**V. НЕИЗПЪЛНЕНИЕ И ПРЕКРАТЯВАНЕ**

**Чл. 7.**При неизпълнение от страна на ПОТРЕБИТЕЛЯ на което и да е от задълженията му по настоящото споразумение, същият отговаря съобразно действащото в Република България законодателство.

**Чл. 8.** (1). Настоящето споразумение се прекратява с изтичане срока на акредитация и ако не е налице неприключила процедура за преакредитация, както и в случаите на отнемане на акредитация.

(2). С прекратяване на споразумението по реда начл. 8, ал. 1, отпадат задълженията на БСА по настоящето споразумение, както и задълженията на ПОТРЕБИТЕЛЯ, касаещи поддържане на акредитация, поради изгубване на качеството акредитирано лице, като се запазват останалите задължения на ПОТРЕБИТЕЛЯ по отношение на посочените в чл.2, т. 7 до т. 15 от настоящето споразумение.

(3). В случаите, когато ПОТРЕБИТЕЛЯТ е кандидат за първоначална акредитация, настоящето споразумение се прекратява, в случай на прекратяване на процедурата за първоначална акредитация и/или ако същата приключи с отказ за акредитация.

(4). С прекратяване на споразумение по реда на предходната алинея трета на настоящия член, отпадат задълженията на БСА по настоящето споразумение, както и задълженията на ПОТРЕБИТЕЛЯ, касаещи изисквания за съответствие с процедури за акредитация, като останалите задължения на ПОТРЕБИТЕЛЯ се запазват по отношение на посочените в чл.2, т. 7 до т. 15 от настоящето споразумение.

**VІ. ОБЩИ РАЗПОРЕДБИ**

**Чл. 9. (1). Страните посочват следните адреси, на които ще се осъществява кореспонденция по настоящето споразумение:**

**За БСА:**

Адрес: гр. София, ул. „Г. М. Димитров“ № 52 А, ет. 7,

Телефон: +359 2/97 66 401

Адрес на електронна поща: office@nab-bas.bg

**За ПОТРЕБИТЕЛЯ:**

Наименование: ………………………………………..

Адрес: ………………………………………………..…..

Телефон: ………………………………………………..

Адрес на електронна поща: ………………………

(2). Всички съобщения и уведомления между страните следва да са в писмена форма, която се счита за спазена, в случай, че са отправени по поща, факс, електронна поща или са публикувани от БСА на сайта на БСА: <http://www.nab-bas.bg/>.

(3). БСА уведомява ПОТРЕБИТЕЛЯ и по телефон, когато се касае за необходимост от незабавно предприемане изпълнение на задължения на ПОТРЕБИТЕЛЯ по настоящето споразумение.

Чл. 10 (1). Настоящето споразумение може да бъде изменяно в случаите на изменение в изискванията за акредитация, регламентирани в чл. 1 (2) от настоящето споразумение.

(2).За неуредените в настоящето споразумение въпроси се прилагат разпоредбите на действащото българско законодателство.

За БСА: За Потребител:

............................. ....................................

Ирена Бориславова (Име, фамилия на упълномощения

Изпълнителен директор представител на ЮЛ/ЕТ, подпис и печат)

ИА БСА